CELEX: 62015TN0749
Language: fi
Date: 2015-12-21 00:00:00
Title: Asia T-749/15: Kanne 21.12.2015 – Nausicaa Anadyomène ja Banque d’Escompte v. EKP

22.2.2016   
            
            
               FI
            
            
               Euroopan unionin virallinen lehti
            
            
               C 68/39
            
         Kanne 21.12.2015 – Nausicaa Anadyomène ja Banque d’Escompte v. EKP
   (Asia T-749/15)
   (2016/C 068/49)
   Oikeudenkäyntikieli: ranska
   
      Asianosaiset
   
   
      Kantajat: Nausicaa Anadyomène SAS (Pariisi, Ranska) ja Banque d’Escompte (Pariisi) (edustajat: asianajajat S. Rodrigues ja A. Tymen)
   
      Vastaaja: Euroopan keskuspankki (EKP)
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               toteamaan, että kanne voidaan ottaa tutkittavaksi ja se on perusteltu;
            
         tämän seurauksena
   
               —
            
            
               toteamaan, että vastaaja on SEUT 340 artiklassa tarkoitetulla tavalla vastuussa niistä virheistä, jotka se on tehnyt kreikkalaisia velkakirjoja koskevan rahapolitiikkansa yhteydessä
            
         
               —
            
            
               velvoittamaan vastaajan korvaamaan aiheutuneen vahingon, jonka määräksi arvioidaan 10 901 448,38 euroa Nausicaan osalta (määrää voidaan myöhemmin tarkistaa) ja 239 058,84 euroa Banque d’Escompten osalta
            
         
               —
            
            
               velvoittamaan vastaajan joka tapauksessa korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat kahteen kanneperusteeseen.
   
               1)
            
            
               Ensimmäinen kanneperuste, joka perustuu siihen, että rikkomiset, joihin EKP:n väitetään syyllistyneen, ovat riittävän ilmeisiä. Kyseinen kanneperuste jakautuu kolmeen osaan:
               
                           —
                        
                        
                           Ensimmäinen osa, joka koskee oikeusvarmuuden periaatteen ja luottamuksensuojan periaatteen loukkaamista.
                        
                     
                           —
                        
                        
                           Toinen osa, joka koskee yhdenvertaisen kohtelun periaatteen ja syrjintäkiellon periaatteen loukkaamista sekä Euroopan unionin perusoikeuskirjan (jäljempänä perusoikeuskirja) 20 ja 21 artiklan rikkomista.
                        
                     
                           —
                        
                        
                           Kolmas osa, joka koskee hyvän hallinnon periaatteen loukkaamista, perusoikeuskirjan 41 artiklan rikkomista ja huolellisuusvelvoitteen noudattamatta jättämistä.
                        
                     
         
               2)
            
            
               Toinen kanneperuste, joka perustuu kantajille aiheutuneeseen vahinkoon ja BCE virheellisen käyttäytymisen ja kyseisen vahingon väliseen syy-yhteyteen.